за КНР. Този аргумент беше отхвърлен, тъй като остатъчното мито беше изчислено за дружествата, които не съдействаха при първоначалното разследване. Поради това операцията не е сравнима с изчисляването на индивидуално мито за съдействащ износител, на който е отказано ТДПИ.
 (42)
 Що се отнася до посочените по-горе корекции на нормалната стойност, те бяха необходими, за да се гарантира обективно сравнение между експортната цена на синтетично произведена винена киселина и основаната на естествен производствен процес нормална стойност. Ако същото изчисление беше направено с използването на вътрешни пазарни цени в Аржентина, след което да бъде извършена корекция по отношение на нормалната стойност и/или експортната цена в съответствие с член 2, параграф 10 от основния регламент, нямаше да бъде гарантирано обективно сравнение. Поради това представените аргументи бяха отхвърлени.
 Д. ГАРАНЦИИ ПО ОТНОШЕНИЕ НА ЦЕНИТЕ
 (43)
 Един от производителите износители в КНР предложи гаранция по отношение на цените в съответствие с член 8, параграф 1 от основния регламент. По отношение на разглеждания продукт не е подходящо да се поемат гаранции за фиксирани цени поради нестабилността на експортната цена. С цел преодоляване на този проблем производителят износител предложи клауза за индексация, без обаче да уточни начина на изчисление на тази индексация. Беше предложено също индексацията да се основава на изкривената цена на бензена на вътрешния пазар в КНР, което не можеше да бъде прието.
 (44)
 При това въпросният производител износител произвежда различни видове други химични продукти и може да ги продава на общи клиенти в Европейския съюз чрез свързани търговски дружества. Това би създало сериозен риск от компенсиране на цените между различните продукти и би затруднило ефективния контрол изключително много.
 (45)
 Освен това има различни видове на разглеждания продукт, които не могат да бъдат лесно разграничени един от друг и са със значително различаващи се цени. Поради това предложените от производителя износител различни минимални цени на вноса биха направили контрола неосъществим. Въз основа на изложеното по-горе се стигна до заключението, че предложените гаранции по отношение на цените не могат да бъдат приети,
 ПРИЕ НАСТОЯЩИЯ РЕГЛАМЕНТ:
 Член 1
 Таблицата в член 1, параграф 2 от Регламент за изпълнение (ЕС) No 349/2012 се заменя със следната таблица:
 „Дружество
 Антидъмпингово мито
 Допълнителен код по TARIC
 Changmao Biochemical Engineering Co., Ltd, Changzhou
 13,1 %
 A688
 Ninghai Organic Chemical Factory, Ninghai
 8,3 %
 A689
 Всички други дружества (с изключение на Hangzhou Bioking Biochemical Engineering Co. Ltd, Hangzhou — допълнителен код по ТАРИК A687)
 34,9 %
 A999“
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Люксембург на 26 юни 2012 година.
 За Съвета
 Председател
 N. WAMMEN
 (1) ОВ L 343, 22.12.2009 г., стр. 51.
 (2) ОВ L 23, 27.1.2006 г., стр. 1.
 (3) ОВ L 48, 22.2.2008 г., стр. 1.
 (4) ОВ L 108, 20.4.2012 г., стр. 1.
 (5) ОВ L 110, 24.4.2012 г., стр. 3.
 (6) ОВ C 223, 29.7.2011 г., стр. 16.
 